《游丹青阁》
明代·刘炳

桥南杨柳乱成行，出郭寻僧到上方。城拱烟霞开锦绣，山围松竹奏笙簧。

半帘晚翠环溪阁，一枕秋云护石床。安得远公同净业，白莲池上挹天香。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。